title: Rozhodnutie Rady (EÚ) 2015/397 z  5. marca 2015 , ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov v súvislosti s návrhmi na zmeny predpisov OSN č. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, o zmene 2 globálneho technického predpisu OSN č. 3 týkajúceho sa bŕzd motocyklov a o zmene 3 globálneho technického predpisu OSN č. 4 týkajúceho sa celosvetového harmonizovaného certifikačného postupu pre ťažké nákladné vozidlá

text:
               11.3.2015

               SK

               Úradný vestník Európskej únie

               L 66/12

         ROZHODNUTIE RADY (EÚ) 2015/397
   z 5. marca 2015,
   ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov v súvislosti s návrhmi na zmeny predpisov OSN č. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, o zmene 2 globálneho technického predpisu OSN č. 3 týkajúceho sa bŕzd motocyklov a o zmene 3 globálneho technického predpisu OSN č. 4 týkajúceho sa celosvetového harmonizovaného certifikačného postupu pre ťažké nákladné vozidlá
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V súlade s rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“).

               (2)

               V súlade s rozhodnutím Rady 2000/125/ES (2) Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“).

               (3)

               Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil zosúladený rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ týkajúceho sa typového schvaľovania buď v podobe požiadaviek na typové schválenie, alebo ako alternatíva k právnym predpisom Únie. Od prijatia uvedenej smernice sa právne predpisy Únie týkajúce sa systému typového schvaľovania v EÚ stále vo väčšej miere nahrádzajú predpismi OSN.

               (4)

               Vzhľadom na skúsenosti a technický rozvoj je potrebné upraviť požiadavky týkajúce sa určitých prvkov alebo charakteristík, na ktoré sa vzťahujú predpisy OSN č. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128, 129, globálny technický predpis OSN č. 3 týkajúci sa bŕzd motocyklov a globálny technický predpis OSN č. 4 týkajúci sa celosvetového harmonizovaného certifikačného postupu pre ťažké nákladné vozidlá.

               (5)

               Je preto vhodné stanoviť pozíciu, ktorá sa má prijať v mene Únie v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených predpisov OSN,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v administratívnom výbore revidovanej dohody z roku 1958 a vo výkonnom výbore paralelnej dohody v dňoch 10. až 13. marca 2015, je hlasovať za predpisy OSN uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 5. marca 2015

            Za Radu

            predsedníčka

         D. REIZNIECE-OZOLA

      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).

      (2)  Rozhodnutie Rady 2000/125/ES z 31. januára 2000 týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12).

      (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (Ú. v. EÚ L 263, 9.10.2007, s. 1).

      PRÍLOHA

                  Návrh dodatku 16 k sérii zmien 02 k predpisu č. 3 (spätné odrazové zariadenia)

                  ECE/TRANS/WP.29/2015/14

                  Návrh dodatku 24 k sérii zmien 02 k predpisu č. 7 (obrysové, brzdové a doplnkové svietidlá)

                  ECE/TRANS/WP.29/2015/15

                  Návrh dodatku 13 k sérii zmien 11 k predpisu č. 13 (brzdenie ťažkých vozidiel)

                  ECE/TRANS/WP.29/2015/6

                  Návrh dodatku 8 k sérii zmien 04 k predpisu č. 19 (predné hmlové svietidlá)

                  ECE/TRANS/WP.29/2015/16

                  Návrh dodatku 20 k predpisu č. 23 (spätné svetlomety)

                  ECE/TRANS/WP.29/2015/17

                  Návrh dodatku 44 k sérii zmien 03 k predpisu č. 37 (žiarovky)

                  ECE/TRANS/WP.29/2015/18

                  Návrh dodatku 17 k predpisu č. 38 (zadné hmlové svietidlá)

                  ECE/TRANS/WP.29/2015/19

                  Návrh dodatku 2 k sérii zmien 04 k predpisu č. 41 (emisie hluku motocyklov)

                  ECE/TRANS/WP.29/2015/2

                  Návrh dodatku 4 k sérii zmien 01 k predpisu č. 43 (bezpečnostné zasklenia)

                  ECE/TRANS/WP.29/2015/11

                  Korigendum 5 k revízii 3 predpisu č. 43 (bezpečnostné zasklenia)

                  ECE/TRANS/WP.29/2015/34

                  Návrh dodatku 9 k sérii zmien 01 k predpisu č. 45 (zariadenia na čistenie svetlometov).

                  ECE/TRANS/WP.29/2015/20

                  Návrh dodatku 6 k sérii zmien 06 k predpisu č. 48 (montáž zariadení na osvetlenie a svetelnú signalizáciu)

                  ECE/TRANS/WP.29/2015/21
                  ECE/TRANS/WP.29/2015/21/Corr.1

                  Návrh dodatku 8 k sérii zmien 05 k predpisu č. 48 (montáž zariadení na osvetlenie a svetelnú signalizáciu)

                  ECE/TRANS/WP.29/2015/22
                  ECE/TRANS/WP.29/2015/22/Corr.1

                  Návrh dodatku 15 k sérii zmien 04 k predpisu č. 48 (montáž zariadení na osvetlenie a svetelnú signalizáciu)

                  ECE/TRANS/WP.29/2015/23
                  ECE/TRANS/WP.29/2015/23/Corr.1

                  Návrh dodatku 17 k predpisu č. 50 (obrysové, brzdové, smerové svietidlá pre mopedy a motocykle)

                  ECE/TRANS/WP.29/2015/24

                  Návrh série zmien 03 k predpisu č. 51 (hlučnosť vozidiel kategórie M a N)

                  ECE/TRANS/WP.29/2015/3

                  Návrh dodatku 15 k sérii zmien 01 k predpisu č. 53 (montáž zariadení na osvetlenie a svetelnú signalizáciu pre vozidlá kategórie L3)

                  ECE/TRANS/WP.29/2015/25
                  ECE/TRANS/WP.29/2015/25/Corr.1
                  ECE/TRANS/WP.29/2015/25/Corr.2

                  Návrh dodatku 4 k sérii zmien 01 k predpisu č. 55 (mechanické spojovacie zariadenia)

                  ECE/TRANS/WP.29/2015/7

                  Návrh série zmien 02 k predpisu č. 59 (náhradné systémy tlmenia hluku)

                  ECE/TRANS/WP.29/2015/4

                  Návrh dodatku 15 k predpisu č. 75 (pneumatiky pre motocykle/mopedy)

                  ECE/TRANS/WP.29/2015/8

                  Návrh dodatku 2 k sérii zmien 03 k predpisu č. 78 (brzdenie vozidiel kategórie L)

                  ECE/TRANS/WP.29/2015/9

                  Návrh dodatku 6 k predpisu č. 86 (montáž zariadení na osvetlenie a svetelnú signalizáciu pre poľnohospodárske traktory)

                  ECE/TRANS/WP.29/2015/26

                  Návrh dodatku 6 k sérii zmien 01 k predpisu č. 98 (svetlomety vybavené svetelnými zdrojmi s plynovými výbojkami)

                  ECE/TRANS/WP.29/2015/27

                  Návrh dodatku 10 k predpisu č. 99 (svetelné zdroje s plynovou výbojkou)

                  ECE/TRANS/WP.29/2015/28

                  Návrh dodatku 12 so zmenami k predpisu č. 106 (Pneumatiky pre poľnohospodárske vozidlá)

                  ECE/TRANS/WP.29/2015/10

                  Návrh dodatku 2 k sérii zmien 06 k predpisu č. 107 (vozidlá kategórie M2 a M3)

                  ECE/TRANS/WP.29/2014/77

                  Návrh dodatku 3 k sérii zmien 05 k predpisu č. 107 (vozidlá kategórie M2 a M3)

                  ECE/TRANS/WP.29/2015/12

                  Návrh dodatku 3 k sérii zmien 06 k predpisu č. 107 (vozidlá kategórie M2 a M3).

                  ECE/TRANS/WP.29/2015/44

                  Návrh dodatku 3 k sérii zmien 01 k predpisu č. 110 (vozidlá používajúce na svoj pohon stlačený zemný plyn CNG/LNG)

                  ECE/TRANS/WP.29/2015/13

                  Návrh dodatku 6 k sérii zmien 01 k predpisu č. 112 (svetlomety vyžarujúce asymetrické stretávacie svetlo).

                  ECE/TRANS/WP.29/2015/29

                  Návrh dodatku 5 k sérii zmien 01 k predpisu č. 113 (svetlomety vyžarujúce symetrické stretávacie svetlo).

                  ECE/TRANS/WP.29/2015/30

                  Návrh dodatku 7 k sérii zmien 02 k predpisu č. 117 (pneumatiky, valivý odpor, hluk valenia a adhézia na mokrom povrchu)

                  ECE/TRANS/WP.29/2015/5

                  Návrh dodatku 4 k sérii zmien 01 k predpisu č. 119 (uhlové svietidlá)

                  ECE/TRANS/WP.29/2015/31

                  Návrh dodatku 7 k sérii zmien 01 k predpisu č. 123 [adaptívne systémy predného osvetlenia (AFS)]

                  ECE/TRANS/WP.29/2015/32

                  Návrh dodatku 4 k predpisu č. 128 (zdroje svetla LED)

                  ECE/TRANS/WP.29/2015/33
                  ECE/TRANS/WP.29/2015/33/Corr.1

                  Návrh dodatku 4 k predpisu č. 129 (zdokonalené detské zadržiavacie systémy)

                  ECE/TRANS/WP.29/2015/43

                  Zmena 2 globálneho technického predpisu č. 3 (brzdy motocyklov)

                  ECE/TRANS/WP.29/2015/38
                  ECE/TRANS/WP.29/2015/39
                  ECE/TRANS/WP.29/AC.3/37

                  Zmena 3 globálneho technického predpisu č. 4 (celosvetový harmonizovaný certifikačný postup pre ťažké nákladné vozidlá)

                  ECE/TRANS/WP.29/2014/84
                  ECE/TRANS/WP.29/2014/85
                  ECE/TRANS/WP.29/AC.3/29
                  ECE/TRANS/WP.29/AC.3/38


title: 2013/790/EÚ: Rozhodnutie Rady z  13. decembra 2013 o prijatí zmeny článkov 25 a 26 Dohovoru o ochrane a využití cezhraničných vodných tokov a medzinárodných jazier v mene Európskej únie

text:
               21.12.2013

               SK

               Úradný vestník Európskej únie

               L 349/98

         ROZHODNUTIE RADY
   z 13. decembra 2013
   o prijatí zmeny článkov 25 a 26 Dohovoru o ochrane a využití cezhraničných vodných tokov a medzinárodných jazier v mene Európskej únie
   (2013/790/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na stanovisko Európskeho parlamentu,
   keďže:

               (1)

               Európska únia je po jej schválení v roku 1995 (1) zmluvnou stranou Dohovoru o ochrane a využívaní cezhraničných vodných tokov a medzinárodných jazier (ďalej len „dohovor“).

               (2)

               Hlavným cieľom tohto dohovoru je stanoviť rámec pre bilaterálnu a multilaterálnu spoluprácu s cieľom zamedziť a kontrolovať znečistenie cezhraničných vodných tokov a zabezpečiť racionálne využitie vodných zdrojov v členských štátoch Európskej hospodárskej komisie Organizácie Spojených národov (EHK OSN).

               (3)

               Na svojom zasadnutí v roku 2003 vyslovili zmluvné strany dohovoru želanie, aby sa v záujme spolupráce v oblasti povodí riek po celom svete umožnilo štátom mimo regiónu EHK OSN stať sa zmluvnými stranami dohovoru.

               (4)

               Štátom mimo regiónu EHK OSN sú otvorené iné dohovory EHK OSN o životnom prostredí, napríklad Dohovor o prístupe k spravodlivosti v záležitostiach životného prostredia a Dohovor o hodnotení vplyvu na životné prostredie presahujúceho hranice štátov.

               (5)

               Európske spoločenstvo sa zúčastnilo zasadnutia zmluvných strán v roku 2003, kde bola prijatá zmena umožňujúca ktorémukoľvek štátu, ktorý je členom OSN, po schválení na zasadnutí zmluvných strán pristúpiť k dohovoru.

               (6)

               Zmena nadobudne platnosť po tom, ako ju prijmú všetky členské štáty a organizácie, ktoré boli zmluvnými stranami dohovoru 28. novembra 2003.

               (7)

               Zmena by sa mala v mene Únie prijať,

         PRIJALA TOTO ROZHODNUTIE:
   Článok 1
   Týmto sa v mene Únie prijíma zmena článkov 25 a 26 Dohovoru (ďalej len „zmena“) o ochrane a využívaní cezhraničných vodných tokov a medzinárodných jazier (ďalej len „dohoda“), ktorou sa umožňuje pristúpenie k dohovoru všetkým členským štátom Organizácie Spojených národov a ktorá bola prijatá na treťom zasadnutí zmluvných strán.
   Text zmeny je pripojený k tomuto rozhodnutiu.
   Článok 2
   Predseda Rady určí osobu oprávnenú uložiť v mene Únie schvaľovaciu listinu o prijatí zmeny uvedenú v článku 21 odseku 4 dohovoru s cieľom vyjadriť súhlas Únie s tým, že bude touto zmenou viazaná.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 13. decembra 2013

            Za Radu

            predseda

         V. MAZURONIS

      (1)  Ú. v. ES L 186, 5.8.1995, s. 42.

      ZMENA DOHOVORU O VODE

                  a)

                  V článku 25 dohovoru sa za druhý odsek vkladá nový odsek, ktorý znie:
                  „3.   Ktorýkoľvek iný štát, ktorý nie je uvedený v odseku 2 a ktorý je členom Organizácie Spojených národov, môže po schválení na zasadnutí zmluvných strán pristúpiť k dohovoru. Vo svojej listine o pristúpení takýto štát urobí vyhlásenie, v ktorom sa uvedie, že k schváleniu jeho pristúpenia k dohovoru došlo na zasadnutí zmluvných strán, a uvedie sa konkrétny dátum kedy k tomuto schváleniu došlo. Žiadnou takouto žiadosťou o pristúpenie členských štátov Organizácie Spojených národov sa nebude zasadnutie zmluvných strán zaoberať, pokiaľ nenadobudne tento odsek platnosť pre všetky štáty a organizácie, ktoré boli zmluvnými stranami dohovoru 28. novembra 2003.“.
                  a ostatné odseky sa zodpovedajúcim spôsobom prečíslujú.

                  b)

                  V článku 26 odseku 3 sa po slovách „na ktoré sa odkazuje v článku 23“, vkladajú slová „alebo v článku 25 odseku 3“.


title: Rozhodnutie Európskeho parlamentu (EÚ) 2016/1474 z 28. apríla 2016 o absolutóriu za plnenie všeobecného rozpočtu Európskej únie za rozpočtový rok 2014, oddiel X – Európska služba pre vonkajšiu činnosť

text:
               14.9.2016

               SK

               Úradný vestník Európskej únie

               L 246/141

         ROZHODNUTIE EURÓPSKEHO PARLAMENTU (EÚ) 2016/1474
   z 28. apríla 2016
   o absolutóriu za plnenie všeobecného rozpočtu Európskej únie za rozpočtový rok 2014, oddiel X – Európska služba pre vonkajšiu činnosť
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2014 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2014 [COM(2015)377 – C8-0208/2015] (2),

               —

               so zreteľom na výročnú správu Dvora audítorov o plnení rozpočtu za rozpočtový rok 2014 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99, 164, 165 až 167,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre zahraničné veci (A8-0136/2016),

               1.

               udeľuje absolutórium vysokej predstaviteľke Únie pre zahraničné veci a bezpečnostnú politiku za plnenie rozpočtu Európskej služby pre vonkajšiu činnosť za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej službe pre vonkajšiu činnosť, Európskej rade, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 51, 20.2.2014.

      (2)  Ú. v. EÚ C 377, 13.11.2015, s. 1.

      (3)  Ú. v. EÚ C 373, 5.11.2015, s. 1.

      (4)  Ú. v. EÚ C 377, 13.11.2015, s. 146.

      (5)  Ú. v. ES L 298, 26.10.2012, s. 1.


title: Žiadosť o ochranu imunity a výsad Tobiasa Pflügera Rozhodnutie Európskeho parlamentu z  24. novembra 2009 o žiadosti o ochranu imunity a výsad Tobiasa Pflügera (2009/2055(IMM))

text:
               21.10.2010

               SK

               Úradný vestník Európskej únie

               CE 285/84

         Utorok 24. novembra 2009Žiadosť o ochranu imunity a výsad Tobiasa Pflügera
   P7_TA(2009)0082
   Rozhodnutie Európskeho parlamentu z 24. novembra 2009 o žiadosti o ochranu imunity a výsad Tobiasa Pflügera (2009/2055(IMM))
   2010/C 285 E/15

      Európsky parlament,
   so zreteľom na žiadosť Tobiasa Pflügera o ochranu jeho imunity, ktorá bola oznámená na plenárnej schôdzi 5. mája 2009,
   so zreteľom na článok 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
   so zreteľom na rozsudky Súdneho dvora Európskych spoločenstiev z 12. mája 1964 a z 10. júla 1986 (1),
   so zreteľom na článok 46 Ústavy Spolkovej republiky Nemecko,
   so zreteľom na svoje rozhodnutie zo 16. mája 2006 o žiadosti o zbavenie poslaneckej imunity pána Tobiasa Pflügera (2),
   so zreteľom na článok 6 ods. 3 a článok 7 rokovacieho poriadku,
   so zreteľom na správu Výboru pre právne veci (A7-0054/2009),

               A.

               keďže Európsky parlament svojim rozhodnutím zo 16. mája 2006 už zbavil Tobiasa Pflügera imunity v súvislosti s rovnakými skutočnosťami,

               B.

               keďže sa po preskúmaní zdá, že výsady Európskeho parlamentu nie sú ohrozené rozsudkom proti Tobiasovi Pflügerovi z 2. marca 2009, ani žiadosťou prokurátora z 15. apríla 2009 o zvýšenie vymeraného trestu,

               1.

               neochraňuje imunitu a výsady Tobiasa Pflügera;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Spolkovej republiky Nemecko.

      (1)  Vec 101/63, Wagner/Fohrmann a Krier, Zb. 1964, s. 195, a vec 149/85, Wybot/Faure a iní, Zb. 1986, s. 2391.

      (2)  Ú. v. EÚ C 297 E, 7.12.2006, s. 74.


title: Rozhodnutie Rady z 19. júla 2002 o dôsledkoch skončenia platnosti Zmluvy o založení Európskeho spoločenstva uhlia a ocele (ESUO) s medzinárodnými dohodami uzavretými ESUO

text:
Dôležité právne oznámenie

|

32002D0596

Úradný vestník L 194 , 23/07/2002 S. 0036 - 0036

		Rozhodnutie Radyz 19. júla 2002o dôsledkoch skončenia platnosti Zmluvy o založení Európskeho spoločenstva uhliaa ocele (ESUO) s medzinárodnými dohodami uzavretými ESUO(2002/596/ES)RADA EURÓPSKEJ ÚNIEso zreteľom na Zmluvu o Európskom spoločenstve, najmä na jej článok 133 v súvislosti s článkom 300 ods.,1so zreteľom na návrh Komisie,keďže:(1) na základe článku 97 platnosť Zmluvu o ESUO sa skončí;(2) počet medzinárodných dohôd s tretími krajinami, uzavretými ESUO;(3) tieto dohody neustanovujú možnosť skončenia platnosti Zmluvy o ESUO;(4) predmet, na ktorý sa vzťahuje Zmluva ESUO týkajúci sa skončenia platnosti zmluvy, sa vzťahuje Zmluva o založení Európskeho spoločenstva(ES) vrátane článku 113;(5) predstavitelia vlád členských štátov, ktorí sa zišli v rámci zasadnutia Rady, konštatovali, že ES pristúpilo k právam a povinnostiam vyplývajúcim z medzinárodných dohôd uzavretých ESUO [1];(6) sa domnieva, že je v záujme ES pokračovať v tom, aby sa medzinárodné dohody po skončení platnosti Zmluvy o ESUO postúpili na ES;(7) niektoré z týchto dohôd si vyžadujú technickú zmenu a doplnenie tak, aby boli v súlade s pravidlami ES;(8) je preto potrebné informovať tretie krajiny, ktorých sa to týka;ROZHODLA TAKTO:Článok 1Od 24. júla 2002, ES prevzala práva a povinnosti vyplývajúce z medzinárodných dohôd uzatvorených ESUO s tretími krajinami.Článok 2Komisia informuje tretie krajiny, ktorých sa to týka o prevzatí práv a povinností vyplývajúcich z príslušných medzinárodných dohôd z ESUO na ES. Okrem toho prijme všetky potrebné technické zmeny a doplnky tak, aby boli tieto dohody v súlade s pravidlami ES, a ak je to vhodné rokuje o zmenách a doplnkoch k týmto dohodám.Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.Toto rozhodnutie sa uplatňuje od 24. júla 2002.V Bruseli 19. júla 2002Za RadupredsedaT. Pedersen[1] Pozri stranu 35 tohto úradného vestníka.--------------------------------------------------


title: Rozhodnutie Rady 2012/33/SZBP z  23. januára 2012 , ktorým sa vymenúva osobitný zástupca Európskej únie pre mierový proces na Blízkom východe

text:
               24.1.2012

               SK

               Úradný vestník Európskej únie

               L 19/17

         ROZHODNUTIE RADY 2012/33/SZBP
   z 23. januára 2012,
   ktorým sa vymenúva osobitný zástupca Európskej únie pre mierový proces na Blízkom východe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 21. júla 2003 prijala jednotnú akciu 2003/537/SZBP (1), ktorou sa pán Marc OTTE vymenúva za osobitného zástupcu Európskej únie (ďalej len „OZEÚ“) pre mierový proces na Blízkom východe.

               (2)

               Na obdobie od 1. februára 2012 do 30. júna 2013 by sa za OZEÚ pre mierový proces na Blízkom východe mal vymenovať pán Andreas REINICKE.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Pán Andreas REINICKE sa týmto vymenúva za osobitného zástupcu Európskej únie (ďalej len „OZEÚ“) pre mierový proces na Blízkom východe (ďalej len „mierový proces“) na obdobie od 1. februára 2012 do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“).
   Článok 2
   Ciele politiky
   1.   Mandát OZEÚ je založený na cieľoch politiky Únie týkajúcej sa mierového procesu.
   2.   Tieto ciele okrem iného zahŕňajú:

               a)

               úplný mier, ktorý by sa mal dosiahnuť na základe príslušných rezolúcií Bezpečnostnej rady Organizácie Spojených národov, madridských zásad, cestovnej mapy a už dosiahnutých dohôd medzi stranami a na základe arabskej mierovej iniciatívy;

               b)

               vytvorenie dvoch štátov – Izraela a susediaceho demokratického, životaschopného, mierového a zvrchovaného palestínskeho štátu – ktoré by existovali vedľa seba oddelené bezpečnými a uznávanými hranicami a mali normálne vzťahy so svojimi susedmi v súlade s rezolúciami Bezpečnostnej rady Organizácie Spojených národov č. 242 (1967), 338 (1973), 1397 (2002) a 1402 (2002) a s madridskými zásadami;

               c)

               vyriešenie izraelsko-sýrskeho a izraelsko-libanonského konfliktu;

               d)

               vyriešenie otázky statusu Jeruzalema ako budúceho hlavného mesta dvoch štátov a spravodlivé, uskutočniteľné a dohodnuté riešenie problému palestínskych utečencov;

               e)

               nadviazanie na mierový proces, ktorého cieľom je dohoda o konečnom statuse a vytvorenie palestínskeho štátu vrátane posilnenia úlohy Kvarteta pre Blízky východ (ďalej len „kvarteto“) ako ochrancu cestovnej mapy, najmä vzhľadom na monitorovanie plnenia povinností, ktoré obom stranám z cestovnej mapy vyplývajú, a v súlade so všetkým medzinárodným úsilím o nastolenie úplného arabsko-izraelského mieru.

         3.   Uvedené ciele sa zakladajú na záväzku Únie spolupracovať so stranami a partnermi medzinárodného spoločenstva, najmä v rámci kvarteta, s cieľom využiť každú príležitosť na nastolenie mieru a zabezpečenie slušnej budúcnosti pre všetkých obyvateľov v regióne.
   4.   OZEÚ podporuje činnosť VP v regióne, a to aj v rámci kvarteta.
   Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               poskytovať aktívny a účinný príspevok Únie k činnostiam a iniciatívam, ktoré vedú k definitívnemu urovnaniu izraelsko-palestínskeho konfliktu, ako aj izraelsko-sýrskeho a izraelsko-libanonského konfliktu;

               b)

               podporovať a udržiavať úzke styky so všetkými stranami mierového procesu, s inými krajinami tohto regiónu, členmi kvarteta a s inými príslušnými krajinami, ako aj s Organizáciou Spojených národov a inými príslušnými medzinárodnými organizáciami s cieľom spolupracovať s nimi pri posilňovaní mierového procesu;

               c)

               zabezpečovať trvalú prítomnosť Únie na príslušných medzinárodných fórach a prispievať ku krízovému riadeniu a k predchádzaniu krízam;

               d)

               sledovať a podporovať mierové rokovania medzi stranami a predkladať k týmto rokovaniam návrhy Únie v jej mene;

               e)

               na požiadanie prispievať k vykonávaniu medzinárodných dohôd dosiahnutých medzi stranami a viesť s nimi diplomatické rokovania v prípade porušenia podmienok uvedených dohôd;

               f)

               venovať osobitnú pozornosť faktorom, ktoré ovplyvňujú regionálny rozmer mierového procesu;

               g)

               viesť konštruktívne rokovania so signatármi dohôd v rámci mierového procesu s cieľom podporovať dodržiavanie základných noriem demokracie vrátane dodržiavania ľudských práv a zásad právneho štátu;

               h)

               predkladať návrhy týkajúce sa zásahov Únie do mierového procesu a najlepšieho spôsobu realizácie jej iniciatív a jej prebiehajúceho úsilia súvisiaceho s mierovým procesom, ako je napríklad príspevok Únie k palestínskym reformám, vrátane politických aspektov príslušných rozvojových projektov Únie;

               i)

               sledovať činnosť oboch strán pri vykonávaní cestovnej mapy a v otázkach, ktoré by mohli ohroziť výsledok rokovaní o trvalom statuse s cieľom umožniť kvartetu lepšie posúdiť, či ju zúčastnené strany dodržiavajú;

               j)

               ako vyslanec kvarteta podávať správy o pokroku a vývoji rokovaní a prispievať k príprave zasadnutí vyslancov pri kvartete na základe pozícií Únie a koordinácie s ďalšími členmi kvarteta;

               k)

               prispievať k vykonávaniu politiky Únie v oblasti ľudských práv vrátane usmernení Únie pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie s ohľadom na rezolúciu Bezpečnostnej rady Organizácie Spojených národov 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní o ňom;

               l)

               prispievať k lepšiemu pochopeniu úlohy Únie medzi mienkotvornými subjektmi v regióne.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP. V záujme plnenia svojho mandátu a osobitných zodpovedností v tejto oblasti sa OZEÚ v plnej miere venuje misii.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s Európskou službou pre vonkajšiu činnosť (ďalej len „ESVČ“).
   4.   Najmä pri vykonávaní svojich úloh OZEÚ úzko spolupracuje so zastupiteľským úradom EÚ v Jeruzaleme, delegáciou Únie v Tel Avive, ako aj so všetkými inými príslušnými delegáciami Únie v regióne.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. februára 2012 do 30. júna 2013 je 1 300 000 EUR.
   2.   Výdavky financované zo sumy uvedenej v odseku 1 sú oprávnené od 1. februára 2012. Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne a pravidelne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí príslušný členský štát, príslušná inštitúcia Únie alebo ESVČ. Na prácu s OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa podľa potreby dohodnú s hostiteľskou stranou alebo hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie založený na usmernení zo strany ESVČ, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia jeho tímu nasadení mimo Únie vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. OZEÚ v prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ na odporúčanie VP alebo PBV podáva správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne vrátane OZEÚ pre južnú stredozemnú oblasť. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ v úzkej spolupráci s vedúcim delegácie Únie v Tel Avive na miestnej úrovni politicky usmerňuje vedúceho policajnej misie Európskej únie na palestínskych územiach (EUPOL COPPS) a veliteľa pomocnej hraničnej misie Európskej únie na hraničnom priechode v Rafahu (EU BAM Rafah). OZEÚ a veliteľ civilnej operácie sa podľa potreby vzájomne radia. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží VP, Rade a Komisii správu o pokroku do konca novembra 2012 a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 23. januára 2012

            Za Radu

            predsedníčka

         C. ASHTON

      (1)  Ú. v. EÚ L 184, 23.7.2003, s. 45.

      (2)  Ú. v. EÚ L 141, 27.5.2011, s. 17.


title: Rozhodnutie Rady (EÚ) 2016/1817 zo 7. októbra 2016, ktorým sa vymenúva náhradník Výboru regiónov navrhnutý Španielskym kráľovstvom

text:
               14.10.2016

               SK

               Úradný vestník Európskej únie

               L 278/45

         ROZHODNUTIE RADY (EÚ) 2016/1817
   zo 7. októbra 2016,
   ktorým sa vymenúva náhradník Výboru regiónov navrhnutý Španielskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1792 (4) bola 5. októbra 2015 náhradníčka pani María Victoria PALAUOVÁ TÁRREGAOVÁ nahradená pani Elenou CEBRIÁNOVOU CALVOVOU.

               (2)

               V dôsledku skončenia funkčného obdobia pani Eleny CEBRIÁNOVEJ CALVOVEJ sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníka do Výboru regiónov vymenúva:

               —

               pán D. Joan CALABUIG RULL, Delegado para la Unión Europea y Relaciones Externas de la Generalidad Valenciana.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 7. októbra 2016

            Za Radu

            predseda

         M. LAJČÁK

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/1792 z 5. októbra 2015, ktorým sa vymenúvajú piati španielski členovia a piati španielski náhradníci Výboru regiónov (Ú. v. EÚ L 260, 7.10.2015, s. 28).


title: Rozhodnutie Rady zo 14. júna 1971 o uplatňovaní článku 51 Zmluvy na francúzske zámorské departementy

text:
Dôležité právne oznámenie

|

31971D0238

Úradný vestník L 149 , 05/07/1971 S. 0001 - 0001 Dánske špeciálne vydanie: Série II Zväzok I(2) S. 0123  Anglické špeciálne vydanie: Série II Zväzok I(2) S. 0197  Grécke špeciálne vydanie: Kapitola 05 Zväzok 1 S. 0072  Španielske špeciálne vydanie: Kapitola 05 Zväzok 1 S. 0147  Portugalské špeciálne vydanie Kapitola 05 Zväzok 1 S. 0147

		Rozhodnutie radyzo 14. júna 1971o uplatňovaní článku 51 zmluvy na francúzske zámorské departementy(71/238/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 227 ods. 2,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru,keďže podľa článku 227 ods. 2 druhého pododseku má Rada určiť podmienky, za ktorých sa na francúzske zámorské departementy uplatňujú ustanovenia zmluvy, ktoré nie sú vymenované v prvom pododseku odseku 2 uvedeného článku, a najmä článok 51 zmluvy;keďže v súlade s článkom 1 a prílohou A k nariadeniu č. 3 o sociálnom zabezpečení migrujúcich pracovníkov [3] sa uvedené nariadenie vzťahovalo aj na francúzske zámorské departementy a Alžírsko; keďže však zmienka o Alžírsku v prílohe A k nariadeniu č. 3 bola zrušená nariadením č. 109/65/EHS z 30. júna 1965 [4];keďže rozhodnutím Rady z 15. októbra 1968 [5] sa stanovilo, že články 48 a 49 zmluvy a opatrenia prijaté na ich základe sa uplatňujú na francúzske zámorské departementy;keďže aj článok 51 zmluvy by sa tiež mal uplatňovať na tieto departementy,ROZHODLA TAKTO:Článok 1Článok 51 Zmluvy o založení Európskeho hospodárskeho spoločenstva a opatrenia prijaté na jeho základe sa uplatňujú na francúzske zámorské departementy.Článok 2Toto rozhodnutie sa uverejní v Úradnom vestníku Európskych spoločenstiev v časti "Právne predpisy I". Nadobúda účinnosť v prvý deň siedmeho mesiaca nasledujúceho po uverejnení vykonávacieho nariadenia uvedeného v článku 97 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva [6].V Luxemburgu 14. júna 1971Za RadupredsedaM. Cointat[1] Ú. v. ES 194, 28.10.1966, s. 3359/66.[2] Ú. v. ES C 10, 14.2.1968, s. 42.[3] Ú. v. ES 30, 16.12.1958, s. 561/58 až 596/58.[4] Ú. v. ES 125, 9.7.1965, s. 2124/65 až 2130/65.[5] Ú. v. ES L 257, 19.10.1968, s. 1.[6] Ú. v. ES L 149, 5.7.1971, s. 2.--------------------------------------------------


               9.3.2016

               SK

               Úradný vestník Európskej únie

               C 93/364

         P7_TA(2013)0349
   Vymenovanie Luigiho Berlinguera do výboru zriadeného podľa článku 255 ZFEÚ
   Rozhodnutie Európskeho parlamentu z 10. septembra 2013, ktorým sa navrhuje vymenovať Luigiho Berlinguera za člena výboru zriadeného podľa článku 255 Zmluvy o fungovaní Európskej únie (2013/2161(INS))
   (2016/C 093/38)

      Európsky parlament,

               —

               so zreteľom na článok 255 ods. 2 Zmluvy o fungovaní Európskej únie (ZFEÚ),

               —

               so zreteľom na článok 107a rokovacieho poriadku,

               A.

               keďže Luigi Berlinguer spĺňa podmienky uvedené v článku 255 ods. 2 ZFEÚ;

               1.

               navrhuje vymenovať Luigiho Berlinguera za člena výboru;

               2.

               poveruje svojho predsedu, aby toto rozhodnutie postúpil predsedovi Súdneho dvora.


title: Rozhodnutie Rady zo 17. marca 2003, ktoré sa týka uzavretia Dohody vo forme výmeny listov medzi Európskym spoločenstvom a Vietnamskou socialistickou republikou, ktorá mení a dopĺňa Memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou

text:
Dôležité právne oznámenie

|

32003D0360

Úradný vestník L 124 , 20/05/2003 S. 0033 - 0033

		Rozhodnutie Radyzo 17. marca 2003,ktoré sa týka uzavretia Dohody vo forme výmeny listov medzi Európskym spoločenstvom a Vietnamskou socialistickou republikou, ktorá mení a dopĺňa Memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou(2003/360/ES)RADA EURÓPSKEJ ÚNIE,so zreteľom na zmluvu o založení Európskeho spoločenstva, najmä na jej článok 133 v spojitosti s prvou vetou článku 300 ods. 2,so zreteľom na návrh Komisie,keďže:(1) Komisia vyjednala s Vietnamskou socialistickou republikou v mene spoločenstva dvojstrannú dohodu vo forme výmeny listov, ktorá mení a dopĺňa memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou [1], parafovanú 4. augusta 1999 a dočasne účinnú od 1. januára 2000.(2) Dohoda vo forme výmeny listov by sa mala schváliť v mene spoločenstva,ROZHODLA TAKTO:Jediný článokDohoda vo forme výmeny listov medzi Európskym spoločenstvom a Vietnamskou socialistickou republikou, ktorá mení a dopĺňa memorandum o porozumení medzi Európskym spoločenstvom a vládou Vietnamu o predchádzaní podvodom v obchode s obuvou, sa týmto schvaľuje v mene spoločenstva.Znenie dohody je pripojené k tomuto rozhodnutiu.V Bruseli 17. marca 2003Za RadupredsedaG. Drys[1] Ú. v. ES L 1, 4.1.2000, s. 13.--------------------------------------------------


title: 2011/565/EÚ: Rozhodnutie Európskeho parlamentu z  10. mája 2011 o účtovnej závierke, ktorá sa týka plnenia rozpočtu ôsmeho, deviateho a desiateho Európskeho rozvojového fondu za rozpočtový rok 2009

text:
               27.9.2011

               SK

               Úradný vestník Európskej únie

               L 250/123

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke, ktorá sa týka plnenia rozpočtu ôsmeho, deviateho a desiateho Európskeho rozvojového fondu za rozpočtový rok 2009
   (2011/565/EÚ)
   EURÓPSKY PARLAMENT,

               —

               so zreteľom na správu Komisie o následných opatreniach k rozhodnutiam o udelení absolutória za rok 2008 [KOM(2010) 650] a na pracovné dokumenty útvarov Komisie pripojené k tejto správe [SEK(2010) 1437 a SEK(2010) 1438],

               —

               so zreteľom na finančné výkazy a účty príjmov a výdavkov ôsmeho, deviateho a desiateho Európskeho rozvojového fondu pre finančný rok 2009 [KOM(2010) 402 – C7-0220/2010],

               —

               so zreteľom na výročnú správu Komisie z 29. apríla 2010 o finančnom hospodárení 8. – 10. Európskeho rozvojového fondu v roku 2009,

               —

               so zreteľom na správu o finančných informáciách o európskych rozvojových fondoch [KOM(2010) 319],

               —

               so zreteľom na výročnú správu Dvora audítorov o aktivitách financovaných ôsmym, deviatym a desiatym Európskym rozvojovým fondom (ERF) za rozpočtový rok 2009 spolu s odpoveďami Komisie (1),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (ZFEÚ) (2),

               —

               so zreteľom na osobitnú správu Dvora audítorov č. 10/2008 o rozvojovej pomoci ES na zdravotnícke služby v subsaharskej Afrike,

               —

               so zreteľom na osobitnú správu Dvora audítorov č. 18/2009 o účinnosti podpory ERF pre regionálnu hospodársku integráciu vo východnej a v západnej Afrike,

               —

               so zreteľom na odporúčania Rady z 15. februára 2011 týkajúce sa udelenia absolutória Komisii za vykonávanie činností európskych rozvojových fondov za rozpočtový rok 2009 (05469/2011– C7-0050/2011, 05472/2011– C7-0049/2011, 05473/2011– C7-0048/2011),

               —

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná 23. júna 2000 v Cotonou (3) a revidovaná 25. júna 2005 v Luxemburgu (4),

               —

               so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (rozhodnutie o pridružení zámoria) (5), zmenené a doplnené rozhodnutím Rady 2007/249/ES (6),

               —

               so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (7),

               —

               so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (8),

               —

               so zreteľom na svoje uznesenie z 5. mája 2010 (9), ktoré je súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2008, oddiel III – Komisia a výkonné agentúry, najmä na jeho odseky 268 až 274,

               —

               so zreteľom na článok 276 Zmluvy o ES a článok 319 ZFEÚ,

               —

               so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (10),

               —

               so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (11),

               —

               so zreteľom na článok 142 nariadenia Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (12),

               —

               so zreteľom na článok 76, tretiu zarážku článku 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre rozvoj (A7-0140/2011),

               1.

               berie na vedomie, že konečná ročná účtovná závierka ôsmeho, deviateho a desiateho Európskeho rozvojového fondu je vykázaná v tabuľke 2 výročnej správy Dvora audítorov;

               2.

               schvaľuje účtovnú závierku, ktorá sa týka plnenia rozpočtu ôsmeho, deviateho a desiateho Európskeho rozvojového fondu za rozpočtový rok 2009;

               3.

               poveruje svojho predsedu, aby postúpil toto rozhodnutie Rade, Komisii, Súdnemu dvoru, Dvoru audítorov a Európskej investičnej banke a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 303, 9.11.2010, s. 243.

      (2)  Ú. v. EÚ C 303, 9.11.2010, s. 253.

      (3)  Ú. v. ES L 317, 15.12.2000, s. 3.

      (4)  Ú. v. EÚ L 287, 28.10.2005, s. 4.

      (5)  Ú. v. ES L 314, 30.11.2001, s. 1 a Ú. v. ES L 324, 7.12.2001, s. 1.

      (6)  Ú. v. EÚ L 109, 26.4.2007, s. 33.

      (7)  Ú. v. ES L 156, 29.5.1998, s. 108.

      (8)  Ú. v. ES L 317, 15.12.2000, s. 355.

      (9)  Ú. v. EÚ L 252, 25.9.2010, s. 39.

      (10)  Ú. v. ES L 191, 7.7.1998, s. 53.

      (11)  Ú. v. EÚ L 83, 1.4.2003, s. 1.

      (12)  Ú. v. EÚ L 78, 19.3.2008, s. 1.


title: Rozhodnutie Rady (SZBP) 2016/50 z 18. januára 2016, ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)

text:
               19.1.2016

               SK

               Úradný vestník Európskej únie

               L 12/48

         ROZHODNUTIE RADY (SZBP) 2016/50
   z 18. januára 2016,
   ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 15. apríla 2014 prijala rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali), ktoré sa uplatňuje 24 mesiacov od začatia misie EUCAP Sahel Mali.

               (2)

               Rada 19. januára 2015 prijala rozhodnutie (SZBP) 2015/76 (2), ktorým sa mení rozhodnutie 2014/219/SZBP a ktorým sa 15. januára 2015 začala EUCAP Sahel Mali realizovať, a určila sa v ňom referenčná suma na obdobie do 14. januára 2016.

               (3)

               Rozhodnutie 2014/219/SZBP by sa malo zmeniť s cieľom stanoviť referenčnú sumu na obdobie od 15. januára 2016 do 14. januára 2017,

         PRIJALA TOTO ROZHODNUTIE:
   Článok 1
   Rozhodnutie 2014/219/SZBP sa mení takto:

               1)

               V článku 14 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou EUCAP Sahel Mali v období od 15. januára 2016 do 14. januára 2017 je 14 850 000 EUR.“

               2)

               V článku 14 sa odsek 2 nahrádza takto:
               „2.   Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany misie EUCAP Sahel Mali je otvorená bez obmedzenia. Na tovar zakúpený misiou EUCAP Sahel Mali sa okrem toho neuplatňuje pravidlo pôvodu. S podmienkou súhlasu Komisie môže EUCAP Sahel Mali uzavierať technické dojednania s členskými štátmi, hostiteľským štátom, so zúčastnenými tretími štátmi a s inými medzinárodnými aktérmi, pokiaľ ide o poskytovanie vybavenia, služieb a priestorov pre misiu EUCAP Sahel Mali.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. januára 2016.

      V Bruseli 18. januára 2016

            Za Radu

            predsedníčka

         F. MOGHERINI

      (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).

      (2)  Rozhodnutie Rady (SZBP) 2015/76 z 19. januára 2015, ktorým sa začína misia Európskej únie v rámci SBOP v Mali (EUCAP Sahel Mali) a ktorým sa mení rozhodnutie 2014/219/SZBP (Ú. v. EÚ L 13, 20.1.2015, s. 5).


title: 2009/833/ES: Rozhodnutie Komisie z  10. novembra 2009 , ktorým sa upravujú opravné koeficienty uplatniteľné od 1. augusta 2008 , 1. septembra 2008 , 1. októbra 2008 , 1. novembra 2008 , 1. decembra 2008 a  1. januára 2009 na odmeny úradníkov, dočasných zamestnancov a zmluvných zamestnancov európskych spoločenstiev pôsobiacich v tretích krajinách

text:
               13.11.2009

               SK

               Úradný vestník Európskej únie

               L 297/14

      ROZHODNUTIE KOMISIE

   z 10. novembra 2009,
   ktorým sa upravujú opravné koeficienty uplatniteľné od 1. augusta 2008, 1. septembra 2008, 1. októbra 2008, 1. novembra 2008, 1. decembra 2008 a 1. januára 2009 na odmeny úradníkov, dočasných zamestnancov a zmluvných zamestnancov európskych spoločenstiev pôsobiacich v tretích krajinách
   (2009/833/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Služobný poriadok úradníkov Európskych spoločenstiev a podmienky zamestnávania ostatných zamestnancov Európskych spoločenstiev ustanovený v nariadení (EHS, Euratom, ESUO) č. 259/68 (1), a najmä na jeho druhý pododsek článku 13 prílohy X,
   keďže:

               (1)

               Nariadením Rady (ES, Euratom) č. 613/2009 (2) sa na základe prvého pododseku článku 13 prílohy X k služobnému poriadku stanovili opravné koeficienty uplatniteľné od 1. júla 2008 na odmeny vyplácané v miestnej mene úradníkom, dočasným zamestnancom a zmluvným zamestnancom európskych spoločenstiev pracujúcim v tretích krajinách.

               (2)

               V súlade s druhým pododsekom článku 13 prílohy X k služobného poriadku je vhodné niektoré z týchto opraných koeficientov upraviť od 1. augusta 2008, 1. septembra 2008, 1. októbra 2008, 1. novembra 2008, 1. decembra 2008 a 1. januára 2009, keďže vzhľadom na štatistické údaje, ktoré má Komisia k dispozícii, došlo od ich posledného stanovenia k zmene životných nákladov vypočítaných podľa opravného koeficientu a príslušného výmenného kurzu v niektorých tretích krajinách o viac ako 5 %,

         ROZHODLA TAKTO:
   Jediný článok
   Opravné koeficienty uplatniteľné na odmeny vyplácané v miestnej mene úradníkom, dočasným zamestnancom a zmluvným zamestnancom európskych spoločenstiev pôsobiacim v tretích krajinách sa v prípade niektorých krajín upravujú tak, ako je uvedené v prílohe. Tá obsahuje šesť mesačných tabuliek, ktoré bližšie určujú príslušné krajiny a dátumy uplatniteľnosti úprav pre každú z nich (1. august 2008, 1. september 2008, 1. október 2008, 1. november 2008, 1. december 2008 a 1. január 2009).
   Výmenné kurzy na výpočet týchto odmien sa stanovujú v súlade s vykonávacími pravidlami nariadenia o rozpočtových pravidlách a zodpovedajú jednotlivým dátumom uvedeným v prvom pododseku.

      V Bruseli 10. novembra 2009

            Za Komisiu

         Benita FERRERO-WALDNER

            členka Komisie

      (1)  Ú. v. ES L 56, 4.3.1968, s. 1.

      (2)  Ú. v. EÚ L 181, 14.7.2009, s. 1.

      PRÍLOHA

         AUGUST 2008

                  Miesta pôsobenia

                  Ekonomické parity August 2008

                  Výmenný kurz August 2008

                  Opravné koeficienty August 2008

                  Žiadne

                  Žiadne

                  Žiadne

                  Žiadne

         SEPTEMBER 2008

                  Miesta pôsobenia

                  Ekonomické parity September 2008

                  Výmenný kurz September 2008 (1)

                  Opravné koeficienty September 2008 (2)

                  Nepál (3)

                  75,02

                  103,495

                  72,5

         OKTÓBER 2008

                  Miesta pôsobenia

                  Ekonomické parity Október 2008

                  Výmenný kurz Október 2008 (4)

                  Opravné koeficienty Október 2008 (5)

                  Argentína (6)

                  2,744

                  4,549

                  60,3

                  Botswana (6)

                  5,003

                  10,0251

                  49,9

                  Ghana (7)

                  0,9408

                  1,6575

                  56,8

                  Kirgizsko (6)

                  52,86

                  52,8043

                  100,1

                  Konžská demokratická republika (Kinshasa) (6)

                  1 031

                  828,29

                  124,5

                  Venezuela (6)

                  2,183

                  3,08504

                  70,8

         NOVEMBER 2008

                  Miesta pôsobenia

                  Ekonomické parity November 2008

                  Výmenný kurz November 2008 (8)

                  Opravné koeficienty November 2008 (9)

                  Egypt

                  2,971

                  7,18275

                  41,4

                  Etiópia

                  12,31

                  12,3791

                  99,4

                  Guinea (Konakry)

                  4 108

                  6 121,77

                  67,1

                  Libéria

                  80,26

                  80,9742

                  99,1

                  Namíbia

                  7,548

                  13,0194

                  58,0

                  Nepál (10)

                  80,21

                  101,68

                  78,9

                  Nikaragua

                  14,96

                  25,6812

                  58,3

                  Východný Timor

                  0,9402

                  1,3035

                  72,1

         DECEMBER 2008

                  Miesta pôsobenia

                  Ekonomické parity December 2008

                  Výmenný kurz December 2008 (11)

                  Opravné koeficienty December 2008 (12)

                  Saudská Arábia

                  4,887

                  4,7336

                  103,2

                  Kostarika

                  595,5

                  716,885

                  83,1

                  Ghana (13)

                  0,9912

                  1,51325

                  65,5

                  Guatemala

                  8,816

                  9,96951

                  88,4

                  Haiti

                  70,13

                  51,8381

                  135,3

                  Šalamúnove ostrovy

                  10,94

                  10,1026

                  108,3

                  Jamajka

                  99,81

                  95,647

                  104,4

                  Malawi

                  146,6

                  177,074

                  82,8

                  Uzbekistan

                  992

                  1 748,44

                  56,7

                  Sudán (Chartúm)

                  1,698

                  2,80875

                  60,5

                  Južný Sudán (Juba)

                  2,958

                  2,80875

                  105,3

                  Svazijsko

                  6,188

                  12,7107

                  48,7

                  Ukrajina

                  8,686

                  8,04073

                  108,0

                  Vietnam

                  11 940

                  21 278

                  56,1

         JANUÁR 2009

                  Miesta pôsobenia

                  Ekonomické parity Január 2009

                  Výmenný kurz Január 2009 (14)

                  Opravné koeficienty Január 2009 (15)

                  Argentína (16)

                  2,906

                  4,8986

                  59,3

                  Botswana (16)

                  5,303

                  11,0803

                  47,9

                  Ekvádor

                  0,9626

                  1,4098

                  68,3

                  Kirgizsko (16)

                  56,5

                  55,5673

                  101,7

                  Madagaskar

                  2 216

                  2 429,72

                  91,2

                  Nepál (17)

                  85,82

                  106,865

                  80,3

                  Konžská demokratická republika (Kinshasa) (16)

                  1 092

                  894,885

                  122,0

                  Dominikánska republika

                  31,86

                  50,4406

                  63,2

                  Tanzánia

                  1 188

                  1 666,43

                  71,3

                  Thajsko

                  26,17

                  48,998

                  53,4

                  Venezuela (16)

                  2,344

                  3,03107

                  77,3

         (1)  1 EUR = národná mena (Kuba, Salvádor, Ekvádor = USD).

         (2)  Brusel = 100 %.

         (3)  Koeficient pre toto miesto pôsobenia je upravený trikrát: v septembri 2008 a novembri 2008, neskôr v januári 2009.

         (4)  1 EUR = národná mena (Kuba, Salvádor, Ekvádor = USD).

         (5)  Brusel = 100 %.

         (6)  Koeficient pre toto miesto pôsobenia je upravený dvakrát: v októbri 2008 a januári 2009.

         (7)  Koeficient pre toto miesto pôsobenia je upravený dvakrát: v októbri 2008 a decembri 2008.

         (8)  1 EUR = národná mena (Kuba, Salvádor, Ekvádor = USD).

         (9)  Brusel = 100 %.

         (10)  Koeficient pre toto miesto pôsobenia je upravený trikrát: v septembri 2008 a novembri 2008, neskôr v januári 2009.

         (11)  1 EUR = národná mena (Kuba, Salvádor, Ekvádor = USD).

         (12)  Brusel = 100 %.

         (13)  Koeficient pre toto miesto pôsobenia je upravený dvakrát: v októbri 2008 a decembri 2008.

         (14)  1 EUR = národná mena (Kuba, Salvádor, Ekvádor = USD).

         (15)  Brusel = 100 %.

         (16)  Koeficient pre toto miesto pôsobenia je upravený dvakrát: v októbri 2008 a januári 2009.

         (17)  Koeficient pre toto miesto pôsobenia je upravený trikrát: v septembri a novembri 2008, neskôr v januári 2009.


title: Rozhodnutie Rady 2005/727/SVV z 12. októbra 2005, ktorým sa stanovuje dátum uplatňovania určitých ustanovení rozhodnutia Rady 2005/211/SVV o zavedení niektorých nových funkcií pre Schengenský informačný systém vrátane boja proti terorizmu

text:
               19.10.2005

               SK

               Úradný vestník Európskej únie

               L 273/25

      ROZHODNUTIE RADY 2005/727/SVV
   z 12. októbra 2005,
   ktorým sa stanovuje dátum uplatňovania určitých ustanovení rozhodnutia Rady 2005/211/SVV o zavedení niektorých nových funkcií pre Schengenský informačný systém vrátane boja proti terorizmu
   RADA EURÓPSKEJ ÚNIE
   so zreteľom na rozhodnutie Rady 2005/211/SVV z 24. februára 2005 o zavedení niektorých nových funkcií pre Schengenský informačný systém vrátane boja proti terorizmu (1), a najmä na jeho článok 2 ods. 4,
   keďže:

               (1)

               Rozhodnutie 2005/211/SVV stanovuje, že ustanovenia článku 1 uvedeného rozhodnutia sa uplatňujú odo dňa, ktorý stanoví Rada, čo najskôr po splnení potrebných podmienok, a že Rada môže rozhodnúť o stanovení rôznych dátumov pre uplatňovanie rôznych ustanovení. Tieto podmienky boli splnené s ohľadom na článok 1 ods. 10 rozhodnutia 2005/211/SVV.

               (2)

               Je vhodné, aby sa článok 1 ods. 6 nariadenia Rady (ES) č. 871/2004 z 29. apríla 2004 o zavedení niektorých nových funkcií pre Schengenský informačný systém vrátane boja proti terorizmu (2), ktorý je zhodný s článkom 1 ods. 10 rozhodnutia 2005/211/SVV, uplatňoval od toho istého dátumu.

               (3)

               Samostatné rozhodnutie Rady ustanovuje nadobudnutie účinnosti článku 1 ods. 6 nariadenia (ES) č. 871/2004.

               (4)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody podpísanej medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (3), ktoré patria do oblasti uvedenej v článku 1 bode G rozhodnutia 1999/437/ES (4) v spojení s článkom 4 ods. 1 rozhodnutí Rady 2004/849/ES (5) a 2004/860/ES (6) o podpise v mene Európskej únie a o podpise v mene Európskeho spoločenstva a o predbežnom vykonávaní niektorých ustanovení tejto dohody,

         ROZHODLA TAKTO:
   Článok 1
   Článok 1 ods. 10 rozhodnutia 2005/211/SVV sa uplatňuje od 1. januára 2006.
   Článok 2
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Luxemburgu 12. októbra 2005

            Za Radu

            predseda

         C. CLARKE

      (1)  Ú. v. EÚ L 68, 15.3.2005, s. 44.

      (2)  Ú. v. EÚ L 162, 30.4.2004, s. 29.

      (3)  Dokument Rady 13054/04 je dostupný na http://register.consilium.eu.int

      (4)  Ú. v. ES L 176, 10.7.1999, s. 31.

      (5)  Ú. v. EÚ L 368, 15.12.2004, s. 26.

      (6)  Ú. v. EÚ L 370, 17.12.2004, s. 78.


title: Rozhodnutie Komisie z 26. októbra 2015 o uzavretí Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej

text:
               4.11.2015

               SK

               Úradný vestník Európskej únie

               C 364/4

         ROZHODNUTIE KOMISIE
   z 26. októbra 2015
   o uzavretí Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (1) na strane druhej
   (2015/C 364/04)
   EURÓPSKA KOMISIA,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
   so zreteľom na schválenie Radou podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Rada 21. júna 2013 poverila Európsku komisiu, aby začala rokovať s Kosovom o dohode o stabilizácii a pridružení. Rokovania boli úspešne ukončené parafovaním dohody 25. júla 2014.

               (2)

               Dohoda sa vzťahuje aj na záležitosti patriace do právomoci Európskeho spoločenstva pre atómovú energiu.

               (3)

               Dohoda by sa preto mala uzavrieť aj v mene Európskeho spoločenstva pre atómovú energiu, pokiaľ ide o záležitosti, na ktoré sa vzťahuje Zmluva o založení Európskeho spoločenstva pre atómovú energiu.

               (4)

               Podpísanie a uzavretie dohody podliehajú samostatnému postupu, pokiaľ ide o záležitosti, na ktoré sa vzťahuje Zmluva o Európskej únii a Zmluva o fungovaní Európskej únie. Dohoda o stabilizácii a pridružení bude podpísaná v mene Európskej únie s výhradou jej uzavretia k neskoršiemu dátumu.

               (5)

               Dohodou nie sú dotknuté pozície členských štátov k štatútu Kosova, o ktorých sa rozhodne v súlade s ich vnútroštátnou praxou a medzinárodným právom.

               (6)

               Okrem toho žiaden výraz, formulácia alebo vymedzenie pojmu, ktoré sú použité v tomto rozhodnutí a v dohode, ako ani žiadne použitie potrebných právnych základov na účel uzavretia dohody, nepredstavujú uznanie Kosova ako nezávislého štátu Európskym spoločenstvom pre atómovú energiu ani jednotlivými členskými štátmi, ktoré Kosovo ako nezávislý štát neuznali.

               (7)

               Dohoda o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej by sa mala uzavrieť v mene Európskeho spoločenstva pre atómovú energiu,

         PRIJALA TOTO ROZHODNUTIE:
   Článok 1
   Uzavretie Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej Európskou komisiou v mene Európskeho spoločenstva pre atómovú energiu sa týmto schvaľuje.
   Znenie dohody je pripojené k rozhodnutiu Rady o podpísaní Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej v mene Únie (2).
   Článok 2
   Týmto rozhodnutím nie sú dotknuté pozície členských štátov a Európskeho spoločenstva pre atómovú energiu k štatútu Kosova.
   Článok 3
   Člen Komisie zodpovedný za európsku susedskú politiku a rokovania o rozšírení sa týmto poveruje podpísať Dohodu o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej a uložiť listinu o schválení uvedenú v článku 144 dohody v mene Európskeho spoločenstva pre atómovú energiu.

      V Bruseli 26. októbra 2015

            Za Komisiu

         Johannes HAHN

            člen Komisie

      (1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.

      (2)  Dokument 10728/1/15 REV 1 a 10724/2/15 REV 2 COWEB 66 – uverejnenie v Ú. v. EÚ bude nasledovať.


title: Rozhodnutie Rady (SZBP) 2017/734 z 25. apríla 2017, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme

text:
               26.4.2017

               SK

               Úradný vestník Európskej únie

               L 108/35

         ROZHODNUTIE RADY (SZBP) 2017/734
   z 25. apríla 2017,
   ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 22. apríla 2013 rozhodnutie 2013/184/SZBP (1) o reštriktívnych opatreniach voči Mjanmarsku/Barme.

               (2)

               Rada prijala 21. apríla 2016 rozhodnutie (SZBP) 2016/627 (2), ktorým sa platnosť reštriktívnych opatrení predlžuje do 30. apríla 2017.

               (3)

               Na základe preskúmania rozhodnutia 2013/184/SZBP by sa platnosť reštriktívnych opatrení mala predĺžiť do 30. apríla 2018.

               (4)

               Rozhodnutie 2013/184/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 3 rozhodnutia 2013/184/SZBP sa nahrádza takto:

      „Článok 3
      Toto rozhodnutie sa uplatňuje do 30. apríla 2018. Podlieha neustálej revízii. Podľa potreby sa predĺži jeho účinnosť alebo bude zmenené, ak Rada usúdi, že sa jeho ciele nedosiahli.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 25. apríla 2017

            Za Radu

            predseda

         I. BORG

      (1)  Rozhodnutie Rady 2013/184/SZBP z 22. apríla 2013 o reštriktívnych opatreniach voči Mjanmarsku/Barme a o zrušení rozhodnutia 2010/232/SZBP (Ú. v. EÚ L 111, 23.4.2013, s. 75).

      (2)  Rozhodnutie Rady (SZBP) 2016/627 z 21. apríla 2016, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme (Ú. v. EÚ L 106, 22.4.2016, s. 23).


title: Rozhodnutie Rady 2005/719/SVV z 12. októbra 2005, ktorým sa stanovuje dátum uplatňovania určitých ustanovení rozhodnutia 2005/211/SVV o zavedení niektorých nových funkcií pre Schengenský informačný systém vrátane boja proti terorizmu

text:
               15.10.2005

               SK

               Úradný vestník Európskej únie

               L 271/54

      ROZHODNUTIE RADY 2005/719/SVV
   z 12. októbra 2005,
   ktorým sa stanovuje dátum uplatňovania určitých ustanovení rozhodnutia 2005/211/SVV o zavedení niektorých nových funkcií pre Schengenský informačný systém vrátane boja proti terorizmu
   RADA EURÓPSKEJ ÚNIE,
   so zreteľom na rozhodnutie Rady 2005/211/SVV z 24. februára 2005 o zavedení niektorých nových funkcií pre Schengenský informačný systém vrátane boja proti terorizmu (1), a najmä na jeho článok 2 ods. 4,
   keďže:

               (1)

               Rozhodnutie 2005/211/SVV stanovuje, že ustanovenia článku 1 uvedeného rozhodnutia sa uplatňujú odo dňa, ktorý stanoví Rada, čo najskôr po splnení potrebných podmienok a že Rada môže rozhodnúť o stanovení rôznych dátumov pre uplatňovanie rôznych ustanovení. Tieto podmienky boli splnené s ohľadom na článok 1 ods. 12 rozhodnutia 2005/211/SVV.

               (2)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody podpísanej medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (2), ktoré patria do oblasti uvedenej v článku 1 bode G rozhodnutia 1999/437/ES (3) v spojení s článkom 4 ods. 1 rozhodnutí Rady 2004/849/ES (4) a 2004/860/ES (5) o podpise v mene Európskej únie a o podpise v mene Európskeho spoločenstva a o predbežnom vykonávaní niektorých ustanovení tejto dohody,

         ROZHODLA TAKTO:
   Článok 1
   Článok 1 ods. 12 rozhodnutia 2005/211/SVV sa uplatňuje od 15. októbra 2005.
   Článok 2
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Luxemburgu 12. októbra 2005

            Za Radu

            predseda

         C. CLARKE

      (1)  Ú. v. EÚ L 68, 15.3.2005, s. 44.

      (2)  Dokument Rady 13054/04 je dostupný na http://register.consilium.eu.int

      (3)  Ú. v. ES L 176, 10.7.1999, s. 31.

      (4)  Ú. v. EÚ L 368, 15.12.2004, s. 26.

      (5)  Ú. v. EÚ L 370, 17.12.2004, s. 78.


title: 2010/289/: Rozhodnutie Rady z  19. januára 2010 o existencii nadmerného deficitu v Slovinsku

text:
               21.5.2010

               SK

               Úradný vestník Európskej únie

               L 125/46

         ROZHODNUTIE RADY
   z 19. januára 2010
   o existencii nadmerného deficitu v Slovinsku
   (2010/289/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 6 v spojení s jej článkom 126 ods. 13 a článkom 136,
   so zreteľom na návrh Komisie,
   so zreteľom na pripomienky Slovinska,
   keďže:

               (1)

               V súlade s článkom 126 ods. 1 Zmluvy o fungovaní Európskej únie sa členské štáty majú vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilnenie podmienok na cenovú stabilitu a silný udržateľný rast smerujúci k vytváraniu pracovných miest.

               (3)

               V postupe pri nadmernom deficite podľa článku 126 Zmluvy o fungovaní Európskej únie, objasnenom v nariadení Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (1) (ktoré je súčasťou Paktu stability a rastu), sa ustanovuje povinnosť prijať rozhodnutie o existencii nadmerného deficitu. Nariadenie (ES) č. 1467/97 stanovuje ustanovenia na vykonávanie článku 104 Zmluvy o založení Európskeho spoločenstva, ktorý sa stal článkom 126 Zmluvy o fungovaní Európskej únie. V protokole o postupe pri nadmernom deficite pripojenom k Zmluve o fungovaní Európskej únie sa ustanovujú ďalšie ustanovenia týkajúce sa vykonávania postupu pri nadmernom deficite. V nariadení Rady (ES) č. 479/2009 (2) sa ustanovujú podrobné pravidlá a definície na uplatňovanie ustanovení uvedeného protokolu.

               (4)

               Cieľom reformy Paktu stability a rastu z roku 2005 bolo posilniť jeho účinnosť a hospodárske základy, ako aj zabezpečiť udržateľnosť verejných financií z dlhodobého hľadiska. Malo sa ňou zaistiť, aby sa vo všetkých krokoch v rámci postupu pri nadmernom deficite v plnej miere zohľadňovala najmä hospodárska a rozpočtová situácia. V tomto zmysle Pakt stability a rastu vytvára rámec na podporu vládnych politík zameraných na rýchle obnovenie zdravej rozpočtovej pozície so zreteľom na hospodársku situáciu.

               (5)

               V článku 104 ods. 5 Zmluvy o založení Európskeho spoločenstva, ktorý sa stal článkom 126 ods. 5 Zmluvy o fungovaní Európskej únie sa od Komisie vyžadovalo, aby predložila Rade stanovisko, ak sa domnieva, že v členskom štáte existuje alebo mohol vzniknúť nadmerný deficit. Komisia s prihliadnutím na svoju správu podľa článku 104 ods. 3 Zmluvy o založení Európskeho spoločenstva, ktorý sa stal článkom 126 ods. 3 Zmluvy o fungovaní Európskej únie, a so zreteľom na stanovisko Hospodárskeho a finančného výboru v súlade s článkom 104 ods. 4 Zmluvy o založení Európskeho spoločenstva, ktorý sa stal článkom 126 ods. 4 Zmluvy o fungovaní Európskej únie, dospela k záveru, že v Slovinsku existoval nadmerný deficit. Komisia preto 11. novembra 2009 predložila Rade takéto stanovisko týkajúce sa Slovinska (3).

               (6)

               V článku 126 ods. 6 Zmluvy o fungovaní Európskej únie sa ustanovuje, že Rada by mala zvážiť všetky pripomienky, ktoré si príslušný členský štát želá vyjadriť predtým, ako Rada po celkovom posúdení rozhodne o tom, či existuje nadmerný deficit. V prípade Slovinska toto celkové posúdenie viedlo k záverom ustanoveným v tomto rozhodnutí.

               (7)

               Podľa údajov, ktoré oznámili slovinské orgány v októbri 2009, sa očakáva, že deficit verejných financií v Slovinsku dosiahne 5,9 % HDP v roku 2009, čím výrazne prekročí referenčnú hodnotu 3 % HDP. Plánované prekročenie referenčnej hodnoty sa môže považovať za výnimočné v zmysle zmluvy a Paktu stability a rastu. Vyplýva to predovšetkým okrem iného z prudkého hospodárskeho poklesu v zmysle zmluvy a Paktu stability a rastu. Podľa predpovede útvarov Komisie z jesene 2009 sa predpokladá, že rast reálneho HDP, ktorý sa v rozmedzí rokov 2007 a 2008 spomalil na polovicu, bude v roku 2009 výrazne záporný (– 7,4 %). Aj keď v nedávnej minulosti, keď hospodárske podmienky boli predsa len priaznivé, rozpočtové výsledky Slovinska boli dobré, vďaka vyššiemu než plánovanému rastu príjmov bolo plnenie rozpočtu poznačené prekračovaním výdavkov. Okrem toho plánované prekročenie referenčnej hodnoty sa nemôže považovať za dočasné, pretože na základe predpovede útvarov Komisie z jesene 2009 by sa deficit za predpokladu nezmenenej politiky prehĺbil zo 6,3 % HDP v roku 2009 približne na 7 % HDP v roku 2011, zatiaľ čo reálny HDP sa podľa prognóz zotaví na mierne pozitívny rast. V tomto predpoklade sa zohľadňuje skutočnosť, že podľa plánov vlády sa väčšina opatrení mimoriadnej povahy vyplynuvších z krízy v súlade s Európskym plánom na oživenie hospodárstva, ktorých výška je takmer 1,25 % HDP v roku 2009, postupne zruší v rokoch 2010 a 2011. Kritérium pre deficit podľa ustanovení zmluvy preto nie je splnené.

               (8)

               Podľa údajov, ktoré oznámili slovinské orgány v októbri 2009, zostáva hrubý dlh verejných financií výrazne pod referenčnou hodnotou 60 % HDP a plánuje sa, že v roku 2009 zostane na úrovni 34,2 % HDP. Podľa predpovede útvarov Komisie z jesene 2009 by sa za predpokladu nezmenenej politiky pomer dlhu do roku 2011 ďalej zvýšil na približne 48 % HDP.

               (9)

               Podľa článku 2 ods. 4 nariadenia (ES) č. 1467/97 môžu byť v krokoch vedúcich k rozhodnutiu Rady o existencii nadmerného deficitu podľa článku 126 ods. 6 Zmluvy o fungovaní Európskej únie zohľadnené relevantné faktory len vtedy, ak je v plnom rozsahu splnená dvojitá podmienka, že deficit zostane na úrovni blízko referenčnej hodnoty a že jeho prekročenie nad referenčnú hodnotu je dočasné. V prípade Slovinska táto dvojitá podmienka nie je splnená. Preto sa v jednotlivých krokoch vedúcich k tomuto rozhodnutiu relevantné faktory nezohľadňujú,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že v Slovinsku existuje nadmerný deficit.
   Článok 2
   Toto rozhodnutie je určené Slovinskej republike.

      V Bruseli 19. januára 2010

            Za Radu

            predsedníčka

         E. SALGADO

      (1)  Ú. v. ES L 209, 2.8.1997, s. 6.

      (2)  Ú. v. EÚ L 145, 10.6.2009, s. 1.

      (3)  Všetky dokumenty týkajúce sa postupu pri nadmernom deficite v prípade Slovinska sa nachádzajú na tejto internetovej stránke: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Rozhodnutie Rady 2011/499/SZBP z  1. augusta 2011 , ktorým sa mení, dopĺňa a predlžuje rozhodnutie 2010/450/SZBP, ktorým sa vymenúva osobitný zástupca Európskej únie pre Sudán

text:
               11.8.2011

               SK

               Úradný vestník Európskej únie

               L 206/50

         ROZHODNUTIE RADY 2011/499/SZBP
   z 1. augusta 2011,
   ktorým sa mení, dopĺňa a predlžuje rozhodnutie 2010/450/SZBP, ktorým sa vymenúva osobitný zástupca Európskej únie pre Sudán
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže

               (1)

               Rada 11. augusta 2010 prijala rozhodnutie 2010/450/SZBP (1), ktorým sa pani Rosalinda MARSDEN vymenúva za osobitného zástupcu Európskej únie (ďalej len „OZEÚ“) pre Sudán na obdobie od 1. septembra 2010 do 31. augusta 2011.

               (2)

               Juhosudánska republika 9. júla 2011 vyhlásila nezávislosť a mandát OZEÚ sa tak vzťahuje na dve nezávislé krajiny.

               (3)

               Pani Rosalinda MARSDEN by mala byť vymenovaná za OZEÚ pre Sudánsku republiku a Juhosudánsku republiku na obdobie od 9. júla 2011 do 30. júna 2012. Rozhodnutie 2010/450/SZBP by sa preto malo zmeniť, doplniť a predĺžiť.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/450/SZBP sa mení a dopĺňa takto:

               1.

               Názov sa nahrádza takto:

               2.

               Články 1, 2 a 3 sa nahrádzajú takto:
               „Článok 1
               Osobitný zástupca Európskej únie
               Pani Rosalinda MARSDEN sa týmto vymenúva za osobitného zástupcu Európskej únie (ďalej len ‚OZEÚ‘) pre Sudánsku republiku (ďalej len ‚Sudán‘) a Juhosudánsku republiku (ďalej len ‚Južný Sudán‘) na obdobie od 9. júla 2011 do 30. júna 2012. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len ‚VP‘).
               Článok 2
               Ciele politiky
               Mandát OZEÚ je založený na cieľoch politiky Európskej únie (ďalej len ‚EÚ‘ alebo ‚Únia‘) vo vzťahu k Sudánu a Južnému Sudánu a v spolupráci so sudánskymi zúčastnenými stranami, Africkou úniou (ďalej len ‚AÚ‘) a Organizáciou Spojených národov (ďalej len ‚OSN‘) a inými národnými, regionálnymi a medzinárodnými zainteresovanými stranami dosiahnuť mierové spolužitie medzi Sudánom a Južným Sudánom po skončení platnosti komplexnej mierovej dohody (ďalej len ‚CPA‘ – Comprehensive Peace Agreement) a vyhlásení nezávislosti Južného Sudánu 9. júla 2011. Ciele politiky Únie spočívajú v aktívnom prispievaní k riešeniu akýchkoľvek otvorených otázok týkajúcich sa CPA a obdobia po skončení platnosti CPA a pomoci zúčastneným stranám pri plnení toho, čo sa dohodlo, podpore úsilia o stabilizáciu nepokojnej oblasti na severo-južnej hranici, podpore budovania inštitúcií, stability, bezpečnosti a rozvoja v Južnom Sudáne, podpore politického riešenia konfliktu v Dárfúre, podpore demokratickej správy vecí verejných, zodpovednosti a dodržiavania ľudských práv vrátane spolupráce s Medzinárodným trestným súdom, pokračujúcej angažovanosti vo východnom Sudáne a zlepšovaní humanitárneho prístupu cez Sudán a Južný Sudán.
               Mandát OZEÚ je okrem toho založený na politickom cieli Únie spočívajúcom v prispievaní k zmierňovaniu a odstraňovaniu hrozieb pre stabilitu Južného Sudánu a širšieho regiónu, ktoré predstavuje Armáda božieho odporu (ďalej len ‚LRA‘ – Lords Resistance Army).
               Článok 3
               Mandát
               1.   Na dosiahnutie uvedených cieľov politiky sa OZEÚ udeľuje mandát:

                           a)

                           nadväzovať styky s vládou Sudánu, vládou Južného Sudánu, sudánskymi a juhosudánskymi politickými stranami, dárfúrskymi ozbrojenými hnutiami, občianskou spoločnosťou a mimovládnymi organizáciami, a to v snahe plniť ciele politiky Únie;

                           b)

                           pokračovať v úzkej spolupráci s OSN, AÚ, najmä s vykonávacím panelom AÚ na vysokej úrovni pre Sudán (ďalej len ‚AUHIP‘), Ligou arabských štátov, Medzivládnym úradom pre rozvoj a ďalšími významnými regionálnymi a medzinárodnými zainteresovanými stranami vrátane osobitného vyslanca USA;

                           c)

                           zúčastňovať sa na príslušných medzinárodných a verejných fórach s cieľom podporovať ciele politiky Únie a jednotnosť medzinárodného úsilia vo vzťahu k Sudánu;

                           d)

                           prispievať k medzinárodnému úsiliu o uľahčenie komplexnej, inkluzívnej a trvalej mierovej dohody pre Dárfúr, a to v úzkej spolupráci s OSN, AÚ, vládou Kataru a ďalšími medzinárodnými zainteresovanými stranami;

                           e)

                           podporovať dodržiavanie ľudských práv prostredníctvom udržiavania pravidelných kontaktov s príslušnými orgánmi v Sudáne a Južnom Sudáne, Úradom prokurátora Medzinárodného trestného súdu, Úradom vysokého komisára OSN pre ľudské práva a pozorovateľmi, ktorí sledujú dodržiavanie ľudských práv v regióne;

                           f)

                           prispievať k vykonávaniu politiky Únie v oblasti ľudských práv vrátane usmernení Únie pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a dievčatám a boji proti všetkým formám ich diskriminácie, a politiky Únie v súvislosti s rezolúciou Bezpečnostnej rady OSN (ďalej len ‚rezolúcia BR OSN‘) č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a vypracovávaním odporúčaní o ňom;

                           g)

                           aktívne prispievať k uplatňovaniu komplexného prístupu Únie k Sudánu a Južnému Sudánu, ako sa dohodlo na zasadnutí Rady pre zahraničné veci 20. júna 2011;

                           h)

                           dohliadať na spoluprácu medzi Úniou a všetkými príslušnými zainteresovanými stranami a koordinovať ju s cieľom podporovať úsilie zamerané na zmierňovanie a odstraňovanie hrozieb pre civilné obyvateľstvo a stabilitu v Južnom Sudáne a širšom regióne, ktoré predstavuje LRA.

                     2.   V záujme plnenia svojho mandátu OZEÚ okrem iného:

                           a)

                           a) poskytuje poradenstvo a podáva správy o vymedzení pozícií Únie na medzinárodných fórach s cieľom iniciatívne podporovať a posilňovať jednotný politický prístup Únie k Sudánu a Južnému Sudánu;

                           b)

                           udržiava si prehľad o všetkých činnostiach Únie a úzko spolupracuje s delegáciami Únie v Chartúme a Jube a s delegáciami Únie pri AÚ v Addis Abebe a pri OSN v New Yorku;

                           c)

                           prispieva k politickému procesu a činnostiam súvisiacim s riešením akýchkoľvek otvorených otázok týkajúcich sa CPA a obdobia po skončení platnosti CPA, pomáha zúčastneným stranám pri plnení toho, čo sa dohodlo, a podporuje úsilie v oblasti budovania inštitúcií v Južnom Sudáne;

                           d)

                           prispieva k vykonávaniu politiky Únie v oblasti ľudských práv vrátane usmernení Únie pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a dievčatám a boji proti všetkým formám ich diskriminácie, a politiky Únie v súvislosti s rezolúciou BR OSN č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ o ňom, a

                           e)

                           sleduje, či sudánske a juhosudánske zúčastnené strany dodržiavajú príslušné rezolúcie BR OSN, najmä č. 1556 (2004), č. 1564 (2004), č. 1590 (2005), č. 1591 (2005), č. 1593 (2005), č. 1612 (2005), č. 1663 (2006), č. 1672 (2006), č. 1679 (2006), č. 1769 (2007), č. 1778 (2007), č. 1881 (2009), č. 1882 (2009), č. 1891 (2009), č. 1919 (2010), a podáva o tom správy.“

               3.

               V článku 4 sa pridáva tento odsek:
               „3.   OZEÚ úzko spolupracuje s Európskou službou pre vonkajšiu činnosť (ďalej len ‚ESVČ‘).“

               4.

               Článok 5 ods. 1 sa nahrádza takto:
               „1.   Referenčná suma 1 820 000 EUR sa zvyšuje o 955 000 EUR na účely úhrady výdavkov spojených s mandátom OZEÚ v období od 1. septembra 2010 do 30. júna 2012.“

               5.

               Článok 6 sa nahrádza takto:
               „Článok 6
               Vytvorenie a zloženie tímu
               1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení svojho tímu.
               2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat personálu, ktorý členský štát alebo inštitúcia Únie vyšle k OZEÚ, hradí členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
               3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
               4.   V Bruseli, Chartúme a Jube pôsobia úrady OZEÚ s potrebným personálom politickej, administratívnej a logistickej podpory.“

               6.

               Článok 8 sa nahrádza takto:
               „Článok 8
               Bezpečnosť utajovaných skutočností EÚ
               OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).

               7.

               Článok 10 sa nahrádza takto:
               „Článok 10
               Bezpečnosť
               V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, a to predovšetkým tak, že:

                           a)

                           vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre danú misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný a evakuačný plán misie;

                           b)

                           zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

                           c)

                           zabezpečuje, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý sa oblasti misie pridelil;

                           d)

                           zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.“

               8.

               Článok 11 ods. 2 sa nahrádza takto:
               „2.   OZEÚ pravidelne podáva PBV správy o situácii v Dárfúre a o situácii v Sudáne a Južnom Sudáne.“

               9.

               Článok 12 ods. 2 sa nahrádza takto:
               „2.   V teréne sa udržiavajú úzke vzťahy s vedúcimi delegácií Únie vrátane delegácií v Chartúme, Jube, Addis Abebe a New Yorku, ako aj s vedúcimi misií členských štátov. Títo vedúci vyvíjajú maximálne úsilie na pomoc OZEÚ pri vykonávaní jeho mandátu. OZEÚ nadväzuje styky aj s inými medzinárodnými a regionálnymi aktérmi pôsobiacimi v teréne.“

               10.

               Článok 13 sa nahrádza takto:
               „Článok 13
               Preskúmanie
               Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca januára 2012 správu o pokroku a na konci svojho mandátu súhrnnú správu o jeho vykonávaní.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 9. júla 2011.

      V Bruseli 1. augusta 2011

            Za Radu

            predseda

         M. DOWGIELEWICZ

      (1)  Ú. v. EÚ L 211, 12.8.2010, s. 42.

      (2)  Ú. v. EÚ L 141, 27.5.2011, s. 17.“